Naziv obveznika: ŽUPANIJSKO DRŽAVNO ODVJETNIŠTVO U RIJECI

Pošta i mjesto: 51 000 Rijeka

Adresa sjedišta: Erazma Barčića 5

Šifra županije, grada: 373

Broj RKP-a: 3654

Matični broj: 03332101

OIB: 03377753055

Razina: 11

Razdjel: 109

Šifra djelatnosti: 8423

Oznaka razdoblja 2025-03

R-14/2025

Rijeka, 9. travnja 2025.

**BILJEŠKE**

**Izvještaj o prihodima i rashodima, primicima i izdacima**

 Bilješka 1 (šifra 66)

Ova vrsta prihoda se odnosi na vlastite prihode od preslika i presnimavanja dijelova kaznenih spisa, a značajno povećanje je zbog veće količine preslika.

Bilješka 2 (šifra 3, 311, 3113, 3132)

Rashodi poslovanja veći su za 40,20 % u odnosu na isto razdoblje prethodne godine, a najveći udio znatnog povećanja odnosi se na rashode za zaposlene.

Bruto plaće veće su za 72,10 % u odnosu na izvještajno razdoblje prethodne godine obzirom da su Zakonom o izmjeni zakona o plaći i drugim materijalnim pravima pravosudnih dužnosnika povećane plaće dužnosnika, a isto tako Uredbom i propisima povećane plaće službenika i namještenika. Zbog povećanja bruto plaće posljedično su povećani i doprinosi za obvezno zdravstveno osiguranje za 72,10 %.

Značajno povećanje prekovremenog rada odnosi se na poslove aktivnog dežurstva službenika u kaznenom odjelu, kao i prekovremenog rada izvan radnog vremena koje su službenici obavljali temeljem naloga.

Bilješka 3 (šifra 3131 i 3433)

U izvještajnom razdoblju isplaćeni su doprinosi na naknadno priznati beneficirani staž za dva dužnosnika koji su radili na poslovima istrage u razdoblju 2011.-2018. godine (MIO I i II) u iznosu od 33.801,31 EUR (šifra 3131) te zatezne kamate od svakog pojedinog iznosa do isplate za navedeni period u iznosu od 17.871,83 EUR (šifra 3433).

 U izvještajnom razdoblju tekuće godine nije bilo isplate s navedenog osnova.

 Bilješka 4 (šifra 32)

Materijalni rashodi veći su za 13 %.

Gotovo na svim stavkama došlo je do povećanja u odnosu na razdoblje prethodne godine, a znatnije se odnosi na; 3221-energija (veće cijene i potrošnja energenata), 3225-nabavljen je sitni inventar i auto gume, 3231-usluge pošte (prema novom ugovoru znatno su povećane navedene usluge), 3236-zdravstvene usluge (prema Zakonu o plaći i drugim materijalnim pravima pravosudnih dužnosnika priznato je pravo dužnosnicima na sistematske preglede), pristojbe i naknade-3295 (naknada zbog neispunjenja kvote zapošljavanja invalida) veće su za 28,1 % budući da je naknada za ovu godinu povećana, kao što su povećane i naknade za usluge platnog prometa-3431.

Bilješka 5 (šifra Z005)

Ukupni rashodi poslovanja veći su za 40,2 % zbog svih prethodno navedenih razloga.

 Bilješka 7 (šifra Y004, Y006)

 Novim Pravilnikom o proračunskom računovodstvu i Računskom planu promijenjena su pravila za dio evidentiranja poslovnih događaja. Plaća i naknada za prijevoz za ožujak koji su se u prethodnom razdoblju evidentirani kao kontinuirani rashod budućih razdoblja, u izvještajnom razdoblju tekuće godine plaća i naknada za prijevoz za ožujak 2025. godine evidentirani su na kontu rashoda za zaposlene-31 i naknade troškova zaposlenima-321 (s dospijećem u travnju), zbog čega je došlo do značajnog odstupanja u odnosu na razdoblje prethodne godine.

**BILJEŠKA**

**Izvještaj o obvezama**

 Stanje obveza na kraju izvještajnog razdoblja iznosi 181.548,09 EUR, od kojeg iznosa je 180.090,96 EUR nedospjelih te 1.457,13 EUR dospjelih obveza.

 Ministar financija je donio Naputak o izradi i dostavi mjesečnog plana plaćanja rashoda i izdataka proračunskih korisnika državnog proračuna koji je objavljen u Narodnim novinama 5. ožujka 2025. Člankom 6. propisano je da se mjesečni plan plaćanja dostavlja Ministarstvu financija najkasnije do 20. u mjesecu za sljedeći mjesec zbog čega je rok za najavu doznake za materijalne izdatke Ministarstvu pravosuđa, uprave i digitalne transformacije bio do 10. ožujka 2025. za ožujak.

 Obzirom da do 10. ožujka 2025. nisu zaprimljeni računi za materijalne rashode koji su dospjeli za plaćanje krajem ožujka 2025., za plaćanje tih računa nisu zatražena sredstva te nisu plaćeni.

Bilješke sastavila viša savjetnica u

Odjelu za financijsko materijalne poslove

Sanja Janković

 Županijska državna odvjetnica

 Ivanka Vidović Vinketa